Membrii comunității academice a UB, invitați să participe la workshopul „Using Policy Commons free trial: live demo of all features, search tips”
Membrii comunității academice a Universității din București sunt invitați să participe workshopul intitulat „Using Policy Commons free trial: live demo of all features, search tips”. 
Evenimentul este organizat de Anelis Plus și editura Coherent Digital împreună cu Enformation și le va oferi participanților ocazia de a explora platforma Policy Commons, cea mai importantă bază de date de politici publice din lume, care conține peste 17 milioane de rapoarte provenite de la 41.000 de think tank-uri, organizații de cercetare, agenții, guverne și orașe din întreaga lume. Cu ajutorul speakerilor, Krasimira Petrova și Toby Green, specialiști ai platformei Policy Commons, participanții vor descoperi cum să valorifice resursele puse la dispoziție de aceasta, dar și cum să contribuie la extinderea conținuturilor disponibile pe platformă.
Organizatorii pun la dispoziție două opțiuni de participare: 
· 3 martie 2025, în intervalul orar 10:00 – 12:30, la Școala Națională de Studii Politice și Administrative – SNSPA București, sala MULTIFUNCȚIONALĂ, parter, bulevardul Expoziției nr. 30 A (prezență fizică).
Pentru această sesiune, înregistrarea se poate face accesând acest link.
· 3 martie 2025, în intervalul orar 14:00 – 16:30, la Academia de Studii Economice din București, Biblioteca, Clădirea Ion N. Angelescu, Sala de periodice „Ion Răducanu”, etaj 1, Piața Romană nr. 6  (prezentă fizică).
Pentru această sesiune, înregistrarea se face accesând acest link.
Agenda evenimentului cuprinde o sesiune de prezentare a platformei, în cadrul căreia se vor descrie modulele disponibile, funcționalitățile platformei și caracteristicile acesteia, dar și sugestii de conținut care ar putea fi inclus în Policy Commons. 
Evenimentul este gratuit, se adresează tuturor utilizatorilor din instituțiile membre ale Asociației Anelis Plus și face parte dintr-un trial la nivel național de care beneficiază instituțiile afiliate la consorțiul Anelis Plus. 
Pentru informații suplimentare, cei interesați sunt rugați să trimită un mesaj la adresa: sales@enformation.ro. 
Începând cu 1 februarie 2025, membrii comunității academice a Universității din București au acces gratuit, timp de un an, la platforma Policy Commons, prin Proiectul „Anelis Plus”. Cadrele didactice, cercetătorii și studenții UB, cu precădere doctoranzii, au astfel oportunitatea de a consulta și valorifica resursele științifice de pe platformă, oferite de Coherent Digital și Enformation, până la data de 31 ianuarie 2026.
[bookmark: _GoBack]Policy Commons este o bază de date online care oferă acces la conținut (milioane de resurse greu de găsit, inclusiv rapoarte, documente de lucru și seturi de date provenite de la guverne locale, regionale, naționale și internaționale, precum și cercetări realizate de organizații științifice, organizații interguvernamentale, ONG-uri și think tank-uri), instrumente avansate de cercetare (prin punerea la dispoziție a unor funcții performante pentru a descoperi, organiza, partaja și cita cu ușurință literatura gri esențială din domeniul politicilor publice) și funcții colaborative pentru comunitate (identificarea, încărcarea și conservarea documentelor de politici publice esențiale, prin asigurarea accesibilității pentru generațiile viitoare).
